**Πλοκή: δομικά σχήματα και συνθετικά στοιχεία**

αριστοτελική θεώρηση της πλοκής (αρχή, μέση, τέλος)

**Ως μίμηση δεν εννοείται η πιστή αντιγραφή της πραγματικότητας αλλά η δημιουργική αναπαράσταση με καλλιτεχνικά μέσα πραγματικών ή δυνατών γεγονότων, καταστάσεων ή αντικειμένων. Γιατί η τραγωδία δεν είναι μίμηση ανθρώπων, αλλά μίμηση πράξης και ζωής. Η ευτυχία και η δυστυχία των ανθρώπων προέρχονται από τη δράση τους και ο σκοπός της ζωής είναι μια κάποια δραστηριότητα και όχι μία ιδιότητα.**

Ernest Hemingway : *Ο πεζός λόγος είναι αρχιτεκτονική, δεν είναι εσωτερική διακόσμηση.*

**Η πλοκή και η δομή**:

διακρίνετε τις ομοιότητες και τις διαφορές στη χρήση των όρων πλοκή και δομή (dramatic action, dramatic present, time and its arrangement within the story) από νεότερους μελετητές και συγγραφείς

Εξαιρετικό ενδιαφέρον, από τον Αριστοτέλη μέχρι σήμερα, παρουσιάζουν επιμέρους στοιχεία της πλοκής που την καθιστούν οικεία στον θεατή, ενώ ταυτόχρονα διεγείρουν το συναίσθημά του: (τραγική ειρωνεία, αναγνώριση, επιβράδυνση, περιπέτεια, δραματική οικονομία, κάθαρση)

**Η πλοκή και η ιστορία:**

Η πλοκή κρατεί την έννοια της χρονικότητας αλλά διατηρεί/προσθέτει και την έννοια της αιτιότητας.

Forster: το παράδειγμα με το βασιλιά και τη βασίλισσα.

**Οι τύποι της πλοκής**: κλιμακούμενη, επεισοδιακή, παράλληλη, υποπλοκή, πυραμίδα του Freytag

**Τα συνθετικά στοιχεία της πλοκής** στη συγκρότηση ενός κειμένου μυθοπλασίας:

Οι συγκρούσεις/τα είδη των συγκρούσεων:

Ο ήρωας συγκρούεται με τον εαυτό του

Ο ήρωας συγκρούεται με την κοινωνία

κοκ

η τυπολογία του σασπένς

οι έννοιες του αμφίρροπου αγώνα

και τα προμηνύματα

* *Περπατούσα αδιάφορα στον στενό αλλά οπωσδήποτε κεντρικό δρόμο της μικρής κωμόπολης. Είχα μετακομίσει πρόσφατα και απολάμβανα την ανωνυμία μου. Μπροστά μου βημάτιζε αργά μία έγκυος γυναίκα με τέσσερα παιδιά τριγύρω της. Δεν πρόλαβα να αναπτύξω καμιά από τις θεωρίες μου για τις δεσμεύσεις της οικογενειακής συνθήκης, όταν ξαφνικά η γυναίκα στάθηκε ακίνητη, έπιασε με τα δυο χέρια την κοιλιά της και άρχισε να διπλώνει το κορμί της. Τα παιδιά την περικύκλωσαν σχεδόν και κοιτούσαν έντρομα το πεζοδρόμιο που μούσκευε κάτω από το κιτρινωπό της καφτάνι. Γεννούσε! Την πλησίασα έντρομος και ταυτόχρονα πληκτρολογούσα στο κινητό μου το 166. Είχε σχεδόν ξαπλώσει στο πλακόστρωτο και για πρώτη φορά αντίκριζα την απίστευτη διαδικασία της γέννας. Φώναζε πια, ενώ την ίδια στιγμή βρέθηκα κι εγώ περικυκλωμένος από ορισμένες, ευτυχώς, κυρίες. Ο φθινοπωρινός αέρας μου προξενούσε φόβο. Δεν πρόλαβα να συνειδητοποιήσω τι έγινε. Τα ουρλιαχτά του ασθενοφόρου, η φασαρία γύρω μου, ένα μωρό να το τυλίγουν σε ένα ανοιχτόχρωμο πουκάμισο. Θαύμα! Λίγη ώρα αργότερα θα συνέχιζα τον απογευματινό μου περίπατο προβληματισμένος. Κόντευα πια τα 40.*

Καλείστε να διακρίνετε στο παραπάνω κείμενο τα εξής στοιχεία της πλοκής: την έκθεση (Exposition), το βασικό γεγονός που πυροδοτεί τη δράση (Inciting Incident), την ανοδική πορεία της δράσης (Rising Action), την κορύφωση (Climax), την καθοδική πορεία της δράσης (Falling Action), τη λύση (Resolution) και το τέλος (Dénouement). ΄

**Η έννοια της δομής**

Αρκετοί σύγχρονοι συγγραφείς και μελετητές επιμένουν στη χρήση του όρου «δομή» / structure, ενίοτε και αντί του όρου πλοκή. Σύμφωνα με τονDavidLodge(1992:216) η δομή κάθε αφήγησης θα πρέπει να παραμένει σε μεγάλο βαθμό αόρατη και την παραλληλίζει με τα δοκάρια που στηρίζουν το εσωτερικό πλαίσιο ενός κτηρίου. Και υπογραμμίζει πως στη δομή μιας αφήγησης σημαντικό ρόλο διαδραματίζουν ο χρόνος και ο χώρος.

**Η δομή αποτελείται από δύο στοιχεία:**

**τη δραματική κίνηση**

**το χρόνο και τη διευθέτηση/διαχείριση του χρόνου μέσα στην ιστορία**

**1. Η αντίληψη περί της δραματικής κίνησης** είναι στενά συνδεδεμένη με θεατρικά έργα και κινηματογραφικές ταινίες και έχει αναγνωριστεί από μυθιστοριογράφους όπως ο Flannery O’Connor ως βασικό στοιχείο κάθε αφηγηματικής δομής:

A story is a complete dramatic action -and in good stories, the characters are shown through the action and the action is controlled through the characters, and the result of this is meaning that derives from the whole presented experience(O’Connor, 1984[1957] :90)

**2. Είναι σημαντικό σε μία ιστορία να δημιουργείται από την αρχή της η αίσθηση ενός dramatic present / δραματικού παρόντος.**

Πρόκειται στην ουσία για μία βάση γύρω από την οποία όσα έχουν προηγηθεί και όσα θα ακολουθήσουν μπορούν να οργανωθούν. Το δραματικό παρόν είναι ζητούμενο διαρκώς στα θεατρικά και κινηματογραφικά έργα, ενώ αντίθετα στα λογοτεχνικά και ιδιαίτερα στα μυθιστορήματα μπορεί ακόμα και να ενταχθεί ως ένα γεγονός που επαναλαμβάνεται συχνά. Εξαιρετικό παράδειγμα έναρξης μυθιστορήματος με έντονο δραματικό παρόν μας προσφέρει το έργο

*Εκατό χρόνια μοναξιά* του Γκαμπριέλ Γκαρσία Μάρκες

Πολλά χρόνια αργότερα, μπροστά στο εκτελεστικό απόσπασμα, ο συνταγματάρχης Αουρελιάνο Μπουενδία θα θυμόταν εκείνο το μακρινό απόγευμα που ο πατέρας του τον είχε πάει να γνωρίσει τον πάγο. Το Μακόντο ήταν τότε ένα χωριό με είκοσι σπίτια [...] Κάθε χρόνο, το Μάρτη, μια οικογένεια κουρελιάρηδων τσιγγάνων έστηνε τη σκηνή της κοντά στο χωριό [...](Μάρκες1979[1967]: 1